section_heading: Jezerski sustav Saimaa
paragraph_text: Saimaa je nastala za ledenoga doba kao ogromni glečer debljine više od kilometra koji je pokrivao čitav taj kraj, a kada se otopio nastala je Saimaa kao niz slatkovodnih bazena odvojenih od mora na 76 m prosječne nadmorske visine. Eksploatacija šuma, poizvodnja celuloze i papira temelj su regionalnoga gospodarstva. Jezerski kompleks omogućuje bitne prometne veze, između većih gradova u regiji. Velike hidroelektrane podignute su na južnom dijelu jezerskoga kompleksa, naročito kod grada Imatre. Slikovit mozaik voda, brda i šuma Saimae privlači brojne turiste.